**ОПШТИНСКО ВЕЋЕ ОПШТИНЕ ГАЏИН ХАН** на основу одредбе члана 57. Статута Општине Гаџин Хан ( “Службени лист града Ниша” број 63/2008, 31/2011, 46/2011 и 36/2013), члана 3., члана 22. Одлуке о Општинском већу општине Гаџин Хан ( “Службени гласник града Ниша” бр.83/2008 и 79/2017), члана 20. Пословника Општинског већа општине Гаџин Хан (“Службени лист града Ниша” број 93/2004) на својој 82. (осамдесетдругој) седници, одржаној дана 07. јуна 2018. године, **УТВРЂУЈЕ**

**П Р Е Д Л О Г**

**ОДЛУКЕ О ДАВАЊУ САГЛАСНОСТИ НА СТАТУТ ПРЕДШКОЛСКЕ УСТАНОВЕ „ПРВА РАДОСТ“ гаџин хан**

**УТВРЂУЈЕ СЕ** предлог Одлуке о давању сагласности на статут Предшколске

установе„Прва радост“ Гаџин Хан, те исту доставити Скупштини општине Гаџин Хан на усвајање.

**ОПШТИНСКО ВЕЋЕ ОПШТИНЕ ГАЏИН ХАН**

број:06-311/18-III-7

У Гаџином Хану, 07.06. 2018. године ЗАМЕНИК ПРЕДСЕДНИКА

Горан Стојиљковић

На основу члана 100. и члана 119. став 1. тачка 1) Закона о основама система образовања и васпитања ("Сл. гласник РС", бр. 88/17 - даље: Закон), Управни одбор Предшколске установе ,, Прва радост” из Гаџиног Хана, на седници одржаној дана 05.04.2018 године, донео је

***С Т А Т У Т***

***ПРЕДШКОЛСКЕ УСТАНОВЕ***

***,,П Р В А Р А Д О С Т”***

***ГАЏИН ХАН***

**I Основне одредбе**

**Члан 1**

Овим статутом се ближе уређује организација, начин рада, управљање и руковођење, поступање органа ради обезбеђивања остваривања права и обавеза детета, права и обавеза родитеља односно другог законског заступника, заштита и безбедност деце и запослених и мере за спречавање повреда забрана утврђених Законом, начин објављивања општих аката и обавештавања свих заинтересованих страна о одлукама органа и сва друга питања од значаја за остваривање васпитања и образовања Предшколске установе ,,Прва радост” Гаџин Хан (даље: установа), која су утврђена законом.

**Члан 2**

Установа има статус јавне установе која обавља делатност васпитања и образовања у складу са Уставом Републике Србије, важећим законима и подзаконским актима из области образовања и васпитања, колективним уговором и овим статутом.

**Члан 3**

Установа послује средствима у јавној својини и својим средствима, у складу са законом.

**Правни положај установе**

**Члан 4**

Назив установе је: Предшколска установа ,,Прва радост” Гаџин Хан. Седиште установе је у Гаџином Хан-у, улица Светог Саве бб.

Оснивач установе је јединица локалне самоуправе – Општина Гаџин Хан.

Установа је правно лице које обавља делатност васпитања и образовања и има право да у правном промету закључује уговоре и предузима друге правне радње и правне послове у оквиру своје правне и пословне способности.

Установа је носилац права, обавеза и одговорности у остваривању делатности васпитања и образовања, у складу са законом. За своје обавезе у правном промету са трећим лицима, установа одговара свим средствима којима располаже.

**Члан 5**

Установа је основана одлуком о оснивању Установе за децу предшколског узраста ,,Прва радост” Гаџин Хан, ( међуопштински службени лист бр. 3/92) и уписана у судски регистар који се води код Трговинског суда у Нишу, под бројем: Фи: 564-83 регистарски број: 1-556-00.

**Печати и штамбиљи**

**Члан 6**

Установа у свом раду користи:

а) један печат округлог облика са грбом Републике Србије у средини, пречника 32 мм, са следећим текстом на ћириличком писму у концентричним круговима око грба - велики печат:

Република Србија - Предшколска установа ,,Прва радост”, а испод грба хоризонтално исписана реч: Гаџин Хан.

Овај печат се користи за оверавање јавних исправа које установа издаје (завршени предшколски програм, преводница);

б) печат округлог облика, пречника 22 мм, са уписаним следећим текстом на ћириличком писму у концентричним круговима око речи: Гаџин Хан у средини:

Република Србија Предшколска установа ,,Прва радост”

Овај печат се користи за оверавање аката из области канцеларијског и финансијског пословања, уговора и појединачних правних аката;

в) штамбиљ установе за завођење аката правоугаоног облика, величине 60x25 мм, са уписаним текстом на ћириличком писму који гласи:

Република Србија Предшколска установа ,,Прва радост”, бр. , датум год. испод Гаџин Хан

г) штамбиљ установе за пријем поднесака правоугаоног облика, величине 60x30 мм, са уписаним текстом на ћириличком писму који гласи:

Република Србија Предшколска установа ,,Прва радост”, Гаџин Хан , Примљено: бр. \_\_\_\_\_\_\_\_\_\_, организациона јединица , број ,прилог , вредност .

**Члан 7**

За издавање, руковање и чување печата одговоран је директор установе.

Директор установе може пренети овлашћење за руковање и чување печата секретару и шефу рачуноводства.

За чување великог печата са грбом, малог печата и штамбиља, одговорни су директор, секретар и шеф рачуноводства.

Поступак издавања, начин коришћења, чувања и уништавања печата и штамбиља, утврђује Управни одбор установе у складу са Законом о печату државних и других органа.

**Члан 8**

Установа остварује васпитно-образовну делатност на српском језику, у складу са основама програма предшколског васпитања и образовања.

**Заступање и представљање**

**Члан 9**

Установу заступа и представља директор. У оквиру својих овлашћења директор може дати другом лицу пуномоћје за заступање установе у одређеним пословима.

У случају привремене одсутности или спречености да обавља своју дужност, директора замењује васпитач или стручни сарадник установе на основу овлашћења директора, односно управног одбора, у складу са законом.

**II Акти које доноси установа**

**Члан 10**

Установа је у обавези да донесе развојни план за период од три до пет година, који представља стратешки план развоја установе и који садржи приоритете у остваривању васпитно-образовног рада, план и носиоце активности, критеријуме и мерила за вредновање планираних активности и друга питања од значаја за развој установе.

Развојни план установа доноси на основу извештаја о самовредновању, и извештаја о спољашњем вредновању, најкасније 30 дана пре истека важећег развојног плана.

Развојни план доноси Управни одбор на предлог стручног актива за развојно планирање.

Предшколски програм доноси управни одбор, у складу са Националним оквиром образовања и васпитања и условима прописаним посебним законом.

Годишњи план рада установа доноси у складу са календаром рада, развојним планом и предшколским програмом, до 15. септембра. Годишњим планом рада утврђује се време, место, начин и носиоци остваривања програма васпитања и образовања у установи.

На основу годишњег плана рада васпитачи и стручни сарадници доносе месечне, недељне и дневне оперативне планове.

Уколико у току радне године дође до промене неког дела годишњег плана рада, установа доноси измену годишњег плана рада у одговарајућем делу.

**Члан 11**

Општи акти установе су: статут, правилник и пословник.

Статут је основни општи акт установе. Други општи акти морају бити у сагласности са статутом.

Установа доноси следеће правилнике: Правилник о раду; Правилник о мерама, начину и поступку заштите и безбедности деце; Правилник о организацији и систематизацији послова; Правилник о безбедности и здрављу на раду; Правилник о противпожарној заштити; Правилник о организацији буџетског рачуноводства; Правилник о дисциплинској одговорности запослених за повреду радних обавеза.

Предшколска установа је у обавези да донесе акт којим се уређују правила понашања деце, запослених и родитеља у установи.

Пословником се уређује рад васпитно-образовног већа, управног одбора и савета родитеља. Пословник доноси орган чији се рад уређује.

**Члан 12**

Нацрт статута утврђује управни одбор, објављује га на огласној табли установе и даје рок у коме се запослени изјашњавају о њему.

Статут установе доноси управни одбор и објављује га на огласној табли установе.

Установа обезбеђује доступност статута и других општих аката сваком запосленом и синдикалној организацији установе.

Измене и допуне статута и других општих аката врше се по поступку прописаном за њихово доношење.

Статут и друга општа акта ступају на снагу, по правилу, осмог дана од дана објављивања на огласној табли установе.

Аутентично тумачење одредаба статута и других општих аката даје управни одбор.

Правилник о организацији и систематизацији послова доноси директор установе, уз сагласност управног одбора, а развојни план, годишњи план рада и друга општа акта - управни одбор.

**III Делатност установе**

**Члан 13**

Основна делатност установе је васпитно-образовна делатност у оквиру предшколског васпитања и образовања коју установа обавља самостално, или у сарадњи са другим организацијама и установама.

Установа своју васпитно-образовну делатност остварује у складу са основама програма предшколског васпитања и образовања, предшколским програмом и посебним законом.

Установа обавља и делатност којом се обезбеђују исхрана, нега, превентивно-здравствена и социјална заштита деце предшколског узраста, у складу са законом.

Установа обавља делатност у свом седишту.

Установа може да обавља делатност и ван седишта, односно у другом објекту, организовањем издвојеног одељења, уз сагласност Министра.

Установа, односно издвојено одељење, може у току радне године прекинути свој рад због:

1. извођења већих поправки на објектима, адаптацији, реконстрикцији, кречења објекта, увођења и оправке водоводних и електро-инсталација парног грејања и др., као и када су угрожени безбедност деце и запослених

2. појаве епидемија ширих размера, када се обавезно прекида са радом све до обезбеђивања трајних услова за нормалан наставак рада.

Одлуку о прекиду васпитно-образовног рада доноси надлежни орган јединице локалне самоуправе, а уколико одлуку не донесе надлежни орган, одлуку доноси одмах Министар.

**Предшколски програм**

**Члан 14**

Предшколски програм представља документ на основу којег се остварује развојни план и васпитно-образовни рад у установи.

Предшколски програм доноси установа, у складу са основама програма предшколског васпитања и образовања.

Предшколски програм садржи опште податке о установи и њеном окружењу, облике и програме васпитно-образовног рада и њихово трајање, друге облике рада и услуга, облике сарадње са породицом и локалном заједницом, односно начине сарадње са саветом родитеља формираним у јединици локалне самоуправе, начине остваривања циљева и принципа васпитања и образовања, као и начине праћења и самовредновања рада установе.

Предшколским програмом разрађују се и начини развијања индивидуализованог приступа у остваривању васпитно-образовног рада и пружања подршке деци и породицама, посебно деци и породицама из осетљивих друштвених група, уз уважавање развојних, образовних, здравствених и социо-културних потреба деце.

**Члан 15**

Предшколски програм припремају одговарајући стручни органи, а доноси га управни одбор.

У поступку доношења предшколског програма савет родитеља даје мишљење на предлог програма, а надлежно министарство сагласност на планирана материјална средства за његово остваривање.

Предшколски програм се доноси на неодређено време и објављује се на огласној табли установе, најкасније два месеца пре почетка радне године у којој ће се примењивати.

**IV Остваривање васпитно-образовног рада**

**Различити облици и програми васпитно-образовног рада**

**Члан 16**

У оквиру предшколског програма установа остварује редовне програме васпитно-образовног рада у целодневном и полудневном трајању.

У циљу унапређивања квалитета васпитно-образовног рада, ширења разноврсности понуде програма, облика рада и услуга и повећања обухвата деце, а према утврђеним потребама и интересовањима деце и породица и специфичностима локалне заједнице, установа остварује и проширену делатност која се огледа у давању услуга, производња, продаја и друга делатност којом се утврђује или доприноси рационалнијем и квалитетнијем обављању васпистања и образовања.

Одлуку о проширеној делатности доноси управни одбор уз сагласност надлежног министарства и одлука садржи план производа који ће се остварити и издатке за обављање те делатности, начин ангажовања деце, родитеља односно старатеља и запослених, начин располагања и план коришћења остварених средстава у складу са Законом о буџетском систему.

**Члан 17**

За децу на болничком лечењу установа организује остваривање програма васпитно-образовног рада у одговарајућим здравственим установама.

**Припремни предшколски програм**

**Члан 18**

Припремни предшколски програм је део редовног програма установе у целодневном или полудневном трајању, који се остварује са децом у години пред полазак у школу. Припремни предшколски програм се организује и за децу која нису обухваћена редовним програмом установе.

Родитељ, односно други законски заступник је дужан да упише дете у предшколску установу, односно школу ради похађања припремног предшколског програма. Установа је дужна да обавести родитеља, односно другог законског заступника и јединицу локалне самоуправе о деци која се нису уписала, односно која не похађају редовно или су престала да похађају припремни предшколски програм у року од 15 дана од дана протека рока за упис, односно од дана престанка редовног похађања овог програма.

Дете може да изостане са похађања припремног предшколског програма само у оправданим случајевима. Родитељ, односно други законски заступник је дужан да у року од осам дана оправда изостанак детета.

Дете прелази у другу предшколску установу која остварује припремни предшколски програм на основу преводнице, која се издаје у року од седам дана од дана пријема обавештења о упису детета у другу установу.

Установа је дужна да у року од седам дана од дана пријема преводнице обавести установу из које се дете исписало, да је примила преводницу.

**Подршка деци из осетљивих друштвених група**

**Члан 19**

За дете коме је услед социјалне ускраћености, сметњи у развоју, инвалидитета и других разлога потребна додатна подршка у васпитању и образовању, установа обезбеђује отклањање физичких и комуникацијских препрека, врши прилагођавање и уколико је потребно, обезбеђује израду, доношење и реализацију индивидуалног образовног плана (ИОП1), у складу са Законом.

Деца са сметњама у развоју и инвалидитетом остварују право на додатну подршку у предшколском васпитању и образовању у васпитној групи, уз план индивидуализације или индивидуално васпитно-образовни план и у развојној групи, на основу индивидуалног образовног плана.

У једној васпитној групи може бити двоје деце са сметњама у развоју и инвалидитетом, а број деце у групи, утврђен посебним законом, умањује се за три по детету које остварује право на додатну подршку у васпитној групи, уз план индивидуализације или индивидално васпитно-образовни план.

Дете се уписује у развојну групу уз мишљење интерресорне комисије и сагласност родитеља, односно другог законског заступника. За дете уписано у развојну групу установа планира и реализује свакодневну интеракцију и укљученост осталих васпитних група. У току похађања предшколског програма прати се развој детета и на основу предлога тима за инклузивно образовање, дете са сметњама у развоју и инвалидитетом може прећи из развојне у васпитну групу, у складу са Законом.

**Остваривање предшколског програма**

**Члан 20**

Програм предшколског васпитања и образовања остварује се у различитом трајању и то: целодневни, полудневни, у складу са чланом 27. посебног закона.

Програм припреме детета пред полазак у основну школу у оквиру предшколског васпитања и образовања ( у даљем тексту: припремни предшколски програм) траје четири сата дневно, најмање девет месеци.

Припремни предшколски програм остварује васпитач.

Програм предшколског васпитања и образовања остварује се у различитом трајању:

- у целодневном трајању – од 9 до 12 сати дневно;

- у полудневном трајању – припремни предшколски програм – 4 сата дневно;

- у полудневном трајању – до 6 сати дневно;

- у полудневном трајању – до 6 сати дневно, до три пута недељно;

- у вишедневном трајању – дуже од 24 сата.

**Организација рада са децом**

**Члан 21**

Васпитно-образовни рад установе остварује се у току радне године која почиње 1. септембра, а завршава се 31. августа наредне године.

Почетак и завршетак радног времена у установи утврђује се у складу са потребама деце и родитеља, односно другог законског заступника, по прибављеном мишљењу савета родитеља, уз сагласност оснивача.

**Васпитне групе**

**Члан 22**

Васпитно-образовни рад са децом организује се у васпитним групама. Васпитне групе могу бити јаслене, за узраст од шест месеци до три године и групе вртића за узрасни период од три године до поласка у школу. Васпитне групе могу бити формиране за децу истог или различитог узраста.

Предшколска установа „Прва радост“ Гаџин Хан, организована је као једна установа са седиштем у Гаџином Хану (мешовита група и припремна предшколска група) и издвојеним одељењима – васпитна група по месним заједницама на подручју општине Гаџин Хан.

У мешовитој групи – целодневни боравак – бораве деца од 2,5 до 5,5 година.

Издвојено одељење нема својство правног лица, а делатност може да обавља уз претходну сагласност Министарства просвете. Издвојена одељења су:

1. васпитна група у Доњем Душнику –( припремна предшколска група);

2. васпитна група у Семчи – (припремна предшколска група);

3. васпитна група у Заплањској Топоници (припремна предшколска група и група различитих облика и програма – „Играоница“).

Процесом рада у издвојеним одељењима и радним јединицама, руководи руководилац радних јединица кога именује директор установе, за сваку радну годину посебним решењем.

Уз сагласност оснивача, у васпитне групе установе може се уписати највише 20% већи број деце од броја који је прописан посебним законом.

**Члан 23**

Установа може да организује излете и наставу у природи предвиђене годишњим планом рада, у складу са предшколским програмом и одговарајућим подзаконским актом.

**Евиденције и јавне исправе**

**Члан 24**

Установа води прописану евиденцију о деци, родитељима, односно другим законским заступницима и о запосленима, на основу Закона и посебног закона.

У установи се води:

- матична књига уписане деце;

- евиденција и педагошка документација о васпитно-образовном раду;

- евиденција о издатим јавним исправама.

На основу евиденција из става 2. овог члана, установа издаје јавну исправу о похађању припремног предшколског програма, и то:

- преводиоцу о преласку детета из једне у другу предшколску установу, односно основну школу која остварује припремни предшколски програм;

- уверење о похађању припремног предшколског програма.

Евиденције се воде, а јавне исправе издају на српском језику, ћириличким писмом, на прописаном обрасцу. Веродостојност јавне исправе оверава се великим печатом установе.

Уколико се у установи васпитно-образовни рад остварује на језику националне мањине, установа води евиденцију на српском језику ћириличким писмом и на језику и писму националне мањине, осим евиденције и педагошке документације о васпитно-образовном раду која се води на језику на коме се изводи васпитно-образовни рад.

Лични подаци уписани у евиденцију прикупљају се, обрађују, чувају и користе за потребе васпитно-образовног рада, у складу са Законом, посебним законом и законом којим се уређује заштита података о личности.

Сврха обраде података, као и начин обраде, чувања и коришћења података из евиденција из става 2. овог члана утврђени су Законом.

**V Управљање и руковођење**

**Члан 25**

Установа има орган управљања, орган руковођења, стручне и саветодавне органе, чије су организовање, састав и надлежности прописани Законом.

**Управни одбор**

**Члан 26**

Орган управљања у установи је управни одбор, који има девет чланова укључујући и председника, који обављају послове из своје надлежности без накнаде.

Управни одбор именује и разрешава скупштина јединице локалне самоуправе, на предлог овлашћеног предлагача, у складу са законом.

Уколико се у установи образовно-васпитни рад изводи и на језику националне мањине, чланови управног одбора - представници јединице локалне самоуправе именују се уз прибављено мишљење одговарајућег националног савета националних мањина. Уколико национални савет националне мањине не достави мишљење у року од 30 дана од дана пријема захтева, сматра се да је мишљење дато.

Уколико се у установи у свим или већини васпитних група васпитно-образовни рад остварује на језику националне мањине, национални савет националне мањине предлаже три представника јединице локалне самоуправе у управни одбор.

Мандат чланова управног одбора је четири године. Поступак за именовање чланова покреће се најкасније три месеца пре истека мандата претходно именованим члановима, а предлог овлашћених предлагача доставља се скупштини јединице локалне самоуправе најкасније месец дана пре истека мандата претходно именованим члановима.

Законом су прописани случајеви када лице не може бити предложено и именовано за члана управног одбора.

Члан управног одбора или одбор у целини разрешава се пре истека мандата на лични захтев члана или из разлога и на начин прописан Законом.

**Члан 27**

Управни одбор:

1) доноси статут, правила понашања у установи и друге опште акте и даје сагласност на правилник о организацији и систематизацији послова

2) доноси предшколски програм, развојни план, годишњи план рада и усваја извештаје о њиховом остваривању, вредновању и самовредновању;

3) утврђује предлог финансијског плана за припрему буџета Републике Србије;

4) доноси финансијски план установе, у складу са законом;

5) усваја извештај о пословању, годишњи обрачун и извештај о извођењу излета и наставе у природи;

6) расписује конкурс за избор директора установе;

7) даје мишљење и предлаже министру избор директора установе;

8) закључује са директором уговор из члана 124. став 1. Закона;

9) одлучује о правима и обавезама директора установе;

10) доноси одлуку о проширењу делатности установе;

11) разматра поштовање општих принципа, остваривање циљева васпитања и образовања и предузима мере за побољшање услова рада и остваривање васпитно-образовног рада;

12) доноси план стручног усавршавања запослених и усваја извештај о његовом остваривању;

13) одлучује по жалби на решење директора;

14) обавља и друге послове у складу са законом, актом о оснивању и овим статутом.

Управни одбор доноси одлуке већином гласова укупног броја чланова.

Седницама управног одбора присуствује и учествује у њиховом раду представник синдиката без права одлучивања.

Начин рада управног одбора ближе се уређује пословником о раду.

**Директор**

**Члан 28**

Директор руководи радом установе.

Дужност директора установе може да обавља лице које има образовање из члана 140. ст. 1. и 2. Закона за наставника школе, васпитача и стручног сарадника, дозволу за рад, обуку и положен испит за директора установе и најмање осам година рада у предшколској установи на пословима васпитања и образовања, након стеченог одговарајућег образовања.

Дужност директора установе може да обавља и лице које има одговарајуће образовање из члана 140. став 3. Закона за васпитача, дозволу за рад, обуку и положен испит за директора установе и најмање десет година рада у предшколској установи на пословима васпитања и образовања, након стеченог одговарајућег образовања.

Директор установе бира се на период од четири године.

Директору установе мирује радни однос за време трајања два мандата и има право да се врати на послове које је обављао пре именовања.

Мандат директора тече од дана ступања на дужност.

**Члан 29**

Директора установе именује министар.

Конкурс за избор директора расписује управни одбор, најраније шест месеци, а најкасније четири месеца пре истека мандата директора.

Конкурс за избор директора објављује се у средствима јавног информисања, а рок за подношење пријава је 15 дана од дана расписивања конкурса.

**Члан 30**

Конкурс мора да садржи услове које кандидати треба да испуњавају и доказе које морају да поднесу:

- оверену копију дипломе о стеченом одговарајућем образовању, у складу са одредбом члана 140. Закона;

- доказ о поседовању лиценце за рад;

- доказ о раду у предшколској установи на пословима образовања и васпитања, након стеченог одговарајућег образовања;

- доказ о психичкој, физичкој и здравственој способности за рад са децом;

- уверење да кандидат није осуђиван, у складу са одредбом члана 139. став 1. тачка 3) Закона;

- уверење о држављанству Републике Србије;

- доказ о резултату стручно-педагошког надзора у раду кандидата (извештај просветног саветника);

- доказ о резултатима стручно-педагошког надзора установе и оцену спољашњег вредновања за кандидата на конкурсу који је претходно обављао дужност директора установе;

- биографију са кратким прегледом кретања у служби и предлогом програма рада директора установе.

**Члан 31**

Управни одбор образује комисију за избор директора (даље: Комисија).

Комисија има 3 члана.

Задатак Комисије је да спроводи поступак за избор директора, који подразумева:

- обраду конкурсне документације;

- утврђивање законом прописаних услова за избор директора;

- обављање интервјуа са кандидатима;

- прибављање мишљења васпитно-образовног већа о пријављеним кандидатима.

Мишљење васпитно-образовног већа о пријављеним кандидатима даје се на посебној седници којој присуствују сви запослени и који се изјашњавају о свим кандидатима тајним изјашњавањем.

**Члан 32**

Тајно изјашњавање се спроводи на следећи начин:

- на гласачким листићима кандидати се наводе редоследом утврђеним на листи кандидата, по азбучном реду, са редним бројем испред сваког имена;

- гласање се врши заокруживањем редног броја испред имена кандидата;

- тајно гласање спроводи и утврђује резултате гласања комисија изабрана од стране васпитно-образовног већа;

- сматра се да позитивно мишљење у поступку избора директора установе има кандидат који је добио већину гласова од укупног броја запослених у установи;

- ако два или више кандидата добију исти, а уједно и највећи број гласова, мишљење о њима васпитно-образовно веће доставља Комисији.

**Члан 33**

Комисија сачињава извештај о спроведеном поступку за избор директора и доставља га управном одбору у року од осам дана од дана завршетка поступка.

Извештај садржи достављену документацију кандидата и потребна мишљења.

Управни одбор, на основу извештаја Комисије, сачињава образложену листу свих кандидата који испуњавају услове и предлог за избор директора, који се, заједно са извештајем Комисије, доставља министру, у року од осам дана од дана достављања извештаја Комисије.

**Члан 34**

Министар у року до 30 дана пријема документације из члана 33. овог статута, врши избор директора и доноси решење о његовом именовању, о чему установа обавештава лица која су се пријавила на конкурс.

Уколико министар утврди да поступак конкурса за избор директора није спроведен у складу са законом, односно да би избор било ког кандидата са листе из члана 33. овог статута могао да доведе у питање несметано обављање делатности установе, у року од осам дана доноси решење о поновном расписивању конкурса за избор директора. Ово решење је коначно у управном поступку.

Учесник на конкурсу има право на заштиту у судском поступку.

**Члан 35**

Директор је одговоран за законитост рада и за успешно обављање делатности установе и за свој рад одговара управном одбору и надлежном министарству.

Осим послова утврђених законом и овим статутом, директор:

1) планира и организује остваривање програма васпитања и образовања и свих активности установе;

2) одговоран је за обезбеђивање квалитета, самовредновање, стварање услова за спровођење спољашњег вредновања, остваривање стандарда постигнућа и унапређивање квалитета васпитно-образовног рада;

3) одговоран је за остваривање развојног плана установе;

4) одлучује о коришћењу средстава утврђених финансијским планом и одговара за одобравање и наменско коришћење тих средстава, у складу са законом;

5) сарађује са органима јединице локалне самоуправе, организацијама и удружењима;

6) организује и врши педагошко-инструктивни увид и прати квалитет васпитно-образовног рада и педагошке праксе и предузима мере за унапређивање и усавршавање рада васпитача и стручних сарадника;

7) планира и прати стручно усавршавање запослених и спроводи поступак за стицање звања васпитача и стручног сарадника;

8) предузима мере у случајевима повреда забрана прописаних чл. 110-113. Закона;

9) предузима мере ради извршавања налога просветног инспектора и предлога просветног саветника, као и других инспекцијских органа;

10) обавезан је да благовремено информише запослене, децу и родитеље, односно друге законске заступнике, стручне органе, органе управљања о свим питањима од интереса за рад установе у целини;

11) одговоран је за благовремени и тачан унос и одржавање ажурности базе података о установи у оквиру јединственог информационог система просвете;

12) сазива и руководи седницама васпитно-образовног већа, без права одлучивања;

13) образује стручна тела и тимове, усмерава и усклађује рад стручних органа у установи;

14) сарађује са родитељима, односно другим законским заступницима деце и саветом родитеља;

15) редовно подноси извештаје о свом раду и раду установе управном одбору, најмање два пута годишње;

16) одлучује о правима, обавезама и одговорностима запослених, у складу са овим и другим законом.

17) доноси општи акт о организацији и систематизацији послова, у складу са законом;

18) обезбеђује услове за остваривање права деце и запослених, у складу са овим и другим законом;

19) одлучује по жалби на решење конкурсне комисије за избор кандидата за пријем у радни однос;

20) обавља и друге послове у складу са законом и статутом.

**Члан 36**

Дужност директора установе престаје истеком мандата, на лични захтев, навршавањем 65 година живота и разрешењем.

Министар разрешава директора установе из разлога прописаних чланом 128. став 7. Закона.

Одлуку о престанку дужности директора доноси министар.

**Вршилац дужности директора установе**

**Члан 37**

Вршиоца дужности директора именује министар до избора новог директора у року од осам дана од дана наступања разлога за именовање вршиоца дужности директора.

За вршиоца дужности директора може бити именовано лице које испуњава прописане услове за директора установе, осим положеног испита за директора установе, до избора директора, а најдуже шест месеци.

Након престанка дужности, вршилац дужности директора има право да се врати на послове које је обављао пре именовања.

**VI Саветодавни орган**

**Савет родитеља**

**Члан 38**

Савет родитеља установе чини по један представник родитеља, односно другог законског заступника деце сваке васпитне групе.

**Представници савета родитеља бирају се сваке радне године.**

Савет родитеља:

1. предлаже представнике родитеља, односно другог законског заступника деце у управни одбор;

2. предлаже свог представника у све обавезне тимове установе;

3. предлаже мере за осигурање квалитета и унапређивање образовно-васпитног рада;

4. разматра предлог предшколског програма, развојног плана, годишњег плана рада установе,даје мишљење у поступку њиховог доношења,разматра извештаје о њиховом остваривању, извештаје о вредновању и самовредновању;

5. разматра намену коришћења средстава од донација и проширене делатности установе;

6. предлаже управном одбору намену коришћења средстава прикупљених од родитеља;

7.разматра и прати услове за рад установе, услове за одрастање и учење, безбедност и заштиту деце;

8. учествује у поступку прописивања мера, начина и поступка заштите и безбедности деце за време боравка у установи и свих активности које организује установа, у сарадњи са надлежним органом јединице локалне самоуправе;

9. даје сагласност на програм и организовање екскурзије и разматра извештај о њиховом остваривању;

10. предлаже представника и његовог заменика за општински савет родитеља;

11. разматра и друга питања утврђена статутом установе.

**Члан 39**

Председник савета родитеља за свој рад одговара савету родитеља.

Председник савета родитеља може да поднесе оставку уколико не може да одговори својим обавезама.

Савет родитеља може да опозове председника уколико он своје обавезе не обавља са успехом.

Одлука о прихватању оставке, односно о опозивању председника доноси се јавним гласањем, већином гласова од укупног броја чланова савета.

Одредбе из ст. 1. до 4. овог члана сходно се примењују и на заменика председника савета.

**Члан 40**

Родитељу, односно другом законском заступнику престаје чланство у савету родитеља ако престане основ за чланство, на лични захтев и ако из одређених разлога није у могућности да присуствује седницама савета родитеља.

Престанак основа за чланство у савету родитеља утврђује се на седници савета родитеља, о чему се доноси одлука и сачињава записник, а савет ће затражити да васпитна група чији је родитељ био представник изабере новог представника за члана савета.

На лични захтев родитељ, односно други законски заступник ће престати да буде члан савета родитеља подношењем писмене изјаве, као и у случају његове немогућности да присуствује седницама савета, што ће се на седници савета констатовати и покренути поступак за избор новог представника родитеља за члана савета.

**Члан 41**

Савет родитеља обавља послове из своје надлежности на седницама које су јавне и којима могу присуствовати остали родитељи, односно други законски заступници деце и васпитачи.

Седнице сазива и њима руководи председник савета родитеља.

Савет родитеља своје предлоге, питања и ставове упућује управном одбору, директору и стручним органима.

**Начин рада савета родитеља уређен је пословником о раду савета.**

**VIIСтручни органи установе**

**Члан 42**

Стручни органи установе јесу васпитно-образовно веће и стручни активи васпитача и медицинских сестара – васпитаача,актив за развојно планирање и други стручни активи и тимови у складу са статутом.

Васпитно – образовно веће у предшколској установи чине васпитачи и стручни сарадници.

Васпитно – образовним већем председава и руководи директор установе.

Педагошки асистент учествује у раду васпитно – образовног већа, без права одлучивања.

Педагошки колегијум чине председници стручних актива, координатори стручних тимова и стручни сарадници.

Стручни актив за развојно планирање чине представници васпитача, стручних сарадника, јединица локалне самоуправе и савета родитеља.

Чланове стручног актива за развојно планирање именује орган управљања.

У установи директор образује следеће тимове:

1. тим за самовредновање;

2. тим за пружање додатне подршке детету;

3. тим за заштиту од дискриминације, насиља, злостављања и занемаривања;

4. тим за обезбеђивање квалитета и развој установе;

5. тим за професионални развој;

6. други тимови за остваривање одређеног задатка, програма или пројекта

Чланове тима за самовредновање именује директор установе на период од једне године и то од 1. септембра за радну годину.

Директор може да образује тим за остваривање одређеног задатка, програма или пројекта који се спроводи у установи. Тим могу да чине представници запослених, родитеља, јединице локалне самоуправе и стручњака за поједина питања.

Уколико у установи предшколско образовање стичу деца којима је из разлога наведених у члану 76. став 1. Закона потребна додатна подршка у васпитању и образовању, директор образује стручни тим за пружање додатне подршке детету. Тим чине васпитач, стручни сарадник, родитељ, односно други законски заступник, а у складу са потребама детета и педагошки асистент, односно лични пратилац детета, на предлог родитеља, односно другог законског заступника. Задаци и надлежност стручног тима уређени су чланом 76. Закона.

Стручни органи доносе одлуке јавним гласањем, већином гласова од укупног броја чланова.

**Надлежности стручних органа, тимова и педагошког колегијума**

**Члан 43**

Стручни органи, тимови и педагошки колегијум се старају о обезбеђивању и унапређењу квалитета образовно-васпитног рада установе; прате остваривање предшколског програма; старају се о остваривању циљева и стандарда васпитања и образовања; вреднују резултате рада васпитача и стручних сарадника; предузимају мере за јединствен и усклађен рад са децом у процесу васпитања и образовања и решавају сва друга стручна питања васпитно-образовног рада.

**Васпитно-образовно веће**

**Члан 44**

Васпитно-образовно веће предлаже представника запослених у управни одбор, тајним гласањем, а предложеним се сматрају она три кандидата која добију највећи број гласова присутних чланова васпитно-образовног већа.

У случају када васпитно-образовно веће даје мишљење о учесницима конкурса за избор директора установе, гласање је тајно.

**Начин рада, доношења одлука, вођење записника на седницама и сва друга питања од значаја за рад васпитно-образовног већа, уређују се пословником о раду.**

**Члан 45**

Када васпитно-образовно веће решава о питању о коме се претходно изјаснио савет родитеља, потребно је председнику савета родитеља омогућити присуство на седници.

**Члан 46**

Васпитно-образовно веће:

1) утврђује предлог годишњег плана васпитно-образовног рада и предшколског програма и стара се о њиховом успешном остваривању;

2) учествује у организацији васпитно-образовног рада;

3) разматра укупне резултате васпитно-образовне делатности и одлучује о мерама за унапређивање тог рада;

4) предлаже распоред задужења васпитача и стручних сарадника у извршавању појединих задатака;

5) сарађује са родитељима, односно другим законским заступницима деце и пружа им помоћ у циљу јединственог васпитног деловања породице и установе;

6) утврђује предлог програма извођења излета и наставе у природи и предлаже га за годишњи план рада установе;

7) разматра предлог за утврђивање ментора за праћење рада приправника;

8) разматра и вреднује рад стручних актива, васпитача и стручних сарадника.

План и програм рада васпитно-образовног већа је саставни део годишњег плана рада установе.

**Стручни активи**

**Члан 47**

**Стручно веће васпитача и медицинских сестара,стручни актив васпитача и медицинских сестара и стручни актив за развојно планирање**

Стручни актив васпитача и медицинских сестара реализује основне задатке и садржај рада стручног већа васпитача. Има задатак да:

* предлаже основе за Годишњи план васпитно-образовног рада и Предшколски програм,
* утврђује методе и начине унапређења васпитно-образовног рада,
* прати реализацију васпитно-образовног рада и даје предлоге за његово унапређење,
* прати и унапређује вођење целокупне педагошке документације,
* предлаже употребу и набавку стручне литературе и дидактичког материјала
* врши и друге послове утврђене планом и програмом установе,

**Члан 48**

Стручни актив васпитача чине директор, стрчуни сарадници и васпитачи и медициснке сестре.

Стручно веће васпитача и медицинских средстава обавља следеће послове:

* разматра Годишњи план васпистно-образовног рада и стара се о његовој реализацији,
* предлаже Програм стручног усавршавања васпитача, Управном одбору установе,
* разматра стручну проблематику путем предавања, трибине и сл.
* Анализира извештаје са стручних скупова и вредновање васпитно-образовног рада и

сарадње са локалном самоуправом.

**Члан 49**

Стручни актив за развојно планирање чине представници васпитача, стручних сарадника, Савета родитеља и јединице локалне самоуправе.

Чланове стручног актива за равзвојно планирање именује Управни одбор.

Задатак актива је да сачини и предложи Управном одбору Развојни план установе.

**Члан 50**

**Педагошки колегијум установе**

Педагошки колегијум разматра питања и заузима ставове у вези са пословима директора установе из области:

1) планирања и организовања остваривања програма васпитања и образовања и свих активности установе;

2) старања о осигурању квалитета, самовредновању, остваривању стандарда постигнућа и унапређивању васпитно-образовног рада;

3) старања о остваривању развојног плана установе;

4) организовања и вршења педагошко-инструктивног увида и праћења квалитета васпитно-образовног рада у установи и педагошке праксе и предузимања мера за унапређивање и усавршавање рада васпитача и стручних сарадника;

5) планирања и праћења стручног усавршавања запослених и спровођења поступка за стицање звања васпитача и стручних сарадника;

6) сарадње са органима јединице локалне самоуправе, организацијама и удружењима.

Педагошким колегијумом председава и руководи директор установе.

**Тимови**

**Члан 51**

**Тим за самовредновање-процену квалитета рада установе на основу квалитета рада**

У оквиру своје надлежности тим за самовредновање организује и руководи самовредновањем, кроз стандарде квалитета рада предшколске установе, поступке праћења остваривања програма васпистања и образовања и других облика васпитно - образованог рада, основе и мерила за самовредновање и вредновање и обезбеђује услове за самовредновање свих области вредновања.

Тим за самовредновање прикупља и обрађује податке везане за предмет самовредновања и врши анализу квалитета предмета самовредновања на основу евиденција и педагошке документације, базе података у оквиру јединственог информационог система просвете, кроз праћење активности, разговор, стручне дискусије, састанке, резултате анкета и научно – истраживачи рад.

Стандарди квалитета рада предшколских установа утврђени су Правилником о стандардима квалитета рада ( ,,Сл. Гланик РС” бр.7/11 и 68/12) и односе се на Предшколски програм, Годишњи план рада и Развојни план, облике васпитно-образовног рада, дечији развој и напредовање, подршку деци и породици, етос, организацију и руковиђење и ресурсе.

**Члан 52**

Тим за самовредновање доноси Годишњи план рада самовредновања који је саставни део Годишњег плана рада установе и подноси Извештај о самовредновању.

Годишњи план рада тима доноси се на основу процене стања, а предмет се дефинише кроз стандарде квалитета, реализацију предвиђених активности, временску динамику, носиоце и исходе активности, инструменте и технике самовредновања.

Тим сачињава Извештај о самовредновању, који директор установе подноси на разматрање васпитном већу, Савету родитеља и управном одбору установе.

Извештај садржи: опис и процену остварености стандарда квалитета, предлог мера за утврђивање квалитета рада установе као и начин праћења остваривања предложених мера.

О доступности података из Извештаја свим заинтересованим лицима стара се директор установе.

**Стручни тим за инклузивно образовање-тим за пружање додатне подршке детету**

Тим за пружање додатне подршке детету чине васпитач, стручни сарадник, сарадник, родитељ, односно старатељ, а у складу са потребама детета и педагошки асистент односно пратилац за личну помоћ детету на предлог родитеља односно старатеља.

Чланове тима за заштиту именује директор.

Стручни тим за заштиту има 5 чланова..

У оквиру своје надлежности тим за пружање додатне подршке детету :

* предлаже педагошком колегијуму установе доношење Индивидуалног образованог плана 1, ( у даљем тексту ИОП-а) ИОП-а 2, ИОП-а 3,
* предлаже мере за отклањање физичких и комуникацијских препрека за дете коме је услед социјалне ускраћености,сметњи у развоју, инвалидитета и других разлога потребна додатна подршка у васпитању и образовању, предлаже обогаћивање и проширење садржаја васпитно-образовног рада за дете са изузетним способностима.
* Анализира мере којима се планира додатна подршка у васпитању и образовању за одређно дете у складу са његовим способностима и могућностима,
* процењује, анализира и предлаже мере за оптимални развој сваког детета кроз укључивање у вршњачки колектив и остваривање општих и посбних исхода васпитања и образовања односно задовољавање образовно-васпитних потреба детета,
* изграђује педагошки профил детета, прати развој детета и анализира реализоване и евидентиране мере,
* прати и процењује предложене мере, прилагођава их начину рада и условима у којима се изводи васпитно-образовни рад, предлаже измену садржаја васпитно-образовног рада, општих и посебних исхода и стандарда постигнућа, предлаже обогаћивање и проширење садржаја васпитно-образовног рада,
* сарађује са родитељима односно старатељима детета, изабраним лекаром Дома здравља, педагошким колегијумом, интерресорном комисијом и министарством,
* вреднује примену предложених мера из ИОП-а 1,
* прибавља мишљење интерресорне комисије за процену потреба за додатном ( образовном, здравственом и социјалном) подршком детету.
* Прибавља сагласност родитеља односно старатеља детета на спровођење ИОП-а у складу са законом.
* Извештава педагошки колегијум и министарство о доношењу и вредновању ИОП-а тромесечно у првој години примене односно два пута у току радне године у свакој наредној години примене.

**Стручни тим за заштиту од дискриминације,насиља,злостављања и занемаривања**

У оквиру своје надлежности тим за заштиту од дискриминације, насиља, злостављања и занемаривања обавља следеће послове:

* учествује у обуци за заштиту деце од дискримицаије, насиља, злостављања и занемаривања.
* информише и пружа основну обуку за све запослене у установи са циљем стицања минимум знања и вештина неопходних за превенцију, препознавање, процену и реаговање на појаву насиља, злостављања и занемаривања деце,
* организује упознавање деце, родитеља – старатеља и локалне самоуправе са Программом заштите деце од насиља са циљем заштите деце од насиља,
* координира израду и реализацију Програма заштите деце од насиља ( превентивне и интервентне активности)
* организује констулатције у установи и процењује нивое ризика за безбедност деце,
* прати и процењује ефекте преузетих мера у заштити деце,
* сарађује са релевантним установама ( Домовима здравља, Центром за социјални рад и Министарства унутрашњих послова),
* припрема План наступа установе пред јавношћу и медијима
* организује евиеднитрање појаве насиља,
* прикупља документацију о појавама насиља,
* извештава стручне органе, стручне тимове и Управни одобр о свом раду

Запослени у установи ( директор, васпитач, стручни сарадник) у обавези су да воде евиденцију о појавама насиља и исту достављају стручном тиму за заштиту.

Тим за обезбеђивање квалитета рада установе чине 5 чланова које бира директор установе на период од годину дана. У раду тима учествује директор установе, а руководиоца тима бирају чланови тима из својих редова већином гласова од укупног броја чланова тима, јавним гласањем. Чланови тима бирају се из редова стручних органа, Савета родитеља и управног одбора установе.

**VIII**  **Упис деце у установу**

**Члан 53**

Упис деце у целодневни боравак у установи врши се у складу са подзаконским актом којим се прописују ближи услови за утврђивање приоритета за упис деце у предшколску установу, по критеријумима који треба да обезбеде првенство уписа деци из осетљивих група, деци запослених родитеља и редовних студената, деци која имају статус трећег и сваког наредног детета у примарној породици, деци чија су браћа и сестре уписане у установу и осталој деци.

Установа уписује у припремни предшколски програм децу узраста од 5,5 до 6,5 година ради похађања припремног предшколског програма, на захтев родитеља –старатеља детета.

Упис деце за наредну радну годину врши се у периоду од 1 априла до 30 јуна текуће године, на захтев родитеља-старатеља. Родитељ-старатељ чије дете није обухваћено васпитно-образовним радом у предшколској установи, дужан је да упише дете старости од 5,5 до 6,5 година у предшколску установу односно основну школу која остварује припремни предшколси програм, с тим да има право да изабере предшколсу установу, односно основну школу.

Уз документацију потребну за упис –( извод из матичне књиге рођених за дете), родитељ доставља и доказ о здраственом прегледу детета.

Установа је дужна да упише свако дете ради похађања припремног предшколског програма, без обзира на пребивалиште родитеља.

Похађање предшколског програма је бесплатно.

**Члан 54**

Деца се уписују у установу од првог септембра радне године, након спроведеног јавног конкурса.

Конкурс за упис деце расписује управни одбор у мају текуће године за наредну радну годину.

Током радне године може да се врши упис деце са листе чекања, ако се створи таква могућност.

**Члан 55**

Текст конкурса садржи:

- назив објекта и врсту боравка;

- број слободних места по објектима, узрасним групама и врсти боравка;

- време и место пријема пријава на конкурс;

- рок за подношење пријава;

- потребну документацију која се подноси уз пријаву и друге потребне податке.

Пријава на конкурс са потпуном документацијом подноси се установи у року од 15 дана од дана објављивања конкурса.

**Члан 56**

Поступак пријема деце и доношење одлуке о пријему деце у установу врши Комисија за пријем деце, која спроводи конкурс.

Комисију за пријем деце именује управни одбор и она има председника и 2 члана.

Комисија за пријем деце врши бодовање и сачињава ранг листу примљене деце на нивоу вртића и истиче је на огласним таблама у сваком објекту установе.

**Члан 57**

Приликом пријаве на конкурс родитељ, односно други законски заступник треба да достави:

- доказ о здравственом прегледу детета (лекарска потврда и копија картона о извршеном систематском прегледу);

- попуњен захтев за упис детета од стране родитеља, односно другог законског заступника, са потребном документацијом прецизираном у захтеву;

- извод из матичне књиге рођених за децу у васпитним групама припремног предшколског програма;

**Права детета**

**Члан 58**

Установа, односно запослени у установи дужни су да обезбеде остваривање права детета, а нарочито право на:

1) квалитетан васпитно-образовни рад који обезбеђује остваривање принципа и циљева из чл. 7. и 8. Закона;

2) уважавање личности;

3) подршку за свестрани развој личности, за посебно исказане таленте и њихову афирмацију;

4) заштиту од дискриминације, насиља, злостављања и занемаривања;

5) благовремену и потпуну информацију о питањима од значаја за васпитање и образовање;

6) информације о његовим правима и обавезама;

7) покретање иницијативе за преиспитивање одговорности учесника у образовно-васпитном процесу уколико права из члана 79. Закона нису остварена;

8) заштиту и правично поступање установе према детету;

9) друга права у области васпитања и образовања, у складу са законом.

Родитељ, односно други законски заступник детета може да поднесе писмену пријаву директору установе у случају повреде права из става 1. овог члана или непримереног понашања запослених према детету, у складу са општим актом установе, у року од осам дана од дана сазнања о повреди права.

Запослени у установи је дужан да одмах по сазнању, а најкасније наредног дана, поднесе писмену пријаву директору да је учињена повреда права детета.

Директор је дужан да пријаву из става 3. овог члана размотри и да, уз консултацију са родитељем, односно другим законским заступником, као и запосленим одлучи и предузме одговарајуће мере, у року од осам дана од дана пријема пријаве.

**Одговорност родитеља**

**Члан 59**

Родитељ, односно други законски заступник детета одговоран је:

1) за упис детета у установу и редовно похађање припремне наставе;

3) да одмах, а најкасније у року од 48 сати од момента спречености детета да похађа установу о томе обавести установу;

8) да поштује правила установе.

Установа подноси захтев за покретање прекршајног поступка из разлога прописаних ставом 1. тачка 1) овог члана.

**IX Одговорност установе за безбедност деце**

**Члан 60**

Установа доноси акт којим прописује мере, начин и поступак заштите и безбедности деце за време боравка у установи и свих активности које организује установа, у сарадњи са надлежним органом јединице локалне самоуправе.

**Спровођење заштите и мера безбедности деце је обавеза установе.**

**Члан 61**

У случају да дође до повреде детета у установи, детету треба одмах пружити прву помоћ, а ако је неопходно, дете треба одмах одвести у најближу здравствену установу.

Прву помоћ у случају повреде или наглог обољења детета пружа:

- сарадник за превентивну здравствену заштиту и медицинска сестра на превентиви;

- сваки запослени дужан је да, према својим могућностима и значају незгоде учествује у пружању прве помоћи.

**Члан 62**

На видљивом и лако приступачном месту постављен је ормарић са прописаном санитетском опремом за пружање прве помоћи. На ормарићу су назначени:

- име и презиме запосленог задуженог за пружање прве помоћи;

- број телефона здравствене организације за пружање хитне медицинске помоћи;

- број телефона надлежне службе органа унутрашњих послова.

Установа је дужна да одмах поднесе пријаву надлежном органу ако се код детета примете знаци насиља, злостављања и занемаривања.

У случају испољеног насиља или злостављања од стране родитеља-старатеља детета или одраслог лица над запосленим у установи, против родитеља-старатеља или одраслог трећег лица се покреће прекршајни или кривични поступак.

**Правила понашања**

**Члан 63**

У установи се негују односи међусобног разумевања и уважавања личности деце, запослених и родитеља.

Запослени имају обавезу да својим радом и укупним понашањем доприносе развијању позитивне атмосфере у установи.

Понашање у установи, односи запослених, деце, родитеља и других законских заступника ближе се уређују правилима понашања које доноси управни одбор.

**X Запослени у установи**

**Члан 64**

У установи раде васпитачи, стручни сарадници, сарадници, секретар, административно-финансијско и помоћно-техничко особље.

Васпитно-образовни рад у установи остварују васпитачи и то: васпитач, медицинска сестра-васпитач и дефектолог-васпитач и медицинска сестра на превентиви..

Послове којима се унапређују нега, исхрана, превентивно-здравствена и социјална заштита у установи обављају сарадници.

Установа може да у васпитно-образовном раду ангажује педагошког асистента који пружа додатну подршку и помоћ групи деце, у складу са њиховим потребама и помоћ запосленима у циљу унапређивања њиховог рада.

Број и структура запослених у установи уређује се општим актом о организацији и систематизацији послова, у складу са законом и подзаконским актом.

Услови за пријем у радни однос, послови и радни задаци, стручно усавршавање и одговорност запослених уређује се посебним актима установе, у складу са Законом, Правилником о раду (Појединачним колективним уговором), Правилником о организацији и систематизацији послова и Правилником о дисциплинској и материјалној одговорности запослених.

Запослени у установи остварују своја права и заштиту права у складу са законом, колективним уговором и општим актима установе.

**Члан 65**

Задатак васпитача је да својим компетенцијама осигура постизање уважавање принципа васпитања и образовања, остваривање циљева васпитања и образовања и унапређивање васпитно-образовног рада са децом.

Задатак стручног сарадника је да у оквиру своје надлежности ради на унапређивању васпитно-образовног рада; праћењу, подстицању и пружању подршке укупном развоју детета у домену физичких, интелектуалних, емоционалних и социјалних капацитета и предлагању мера у интересу развоја и добробити детета; пружа стручну подршку васпитачу и директору, у складу са Законом; развоју инклузивности установе; стручним пословима у заштити од насиља и стварању безбедне средине за развој детета, заштити од дискриминације и социјалне искључености детета; праћењу и вредновању васпитно-образовног рада и предлагању мера за повећање квалитета васпитно-образовног рада; остваривању сарадње са децом, родитељима, односно другим законским заступницима и другим запосленима у установи; остваривању сарадње са надлежним установама, стручним удружењима и другим органима и организацијама; координацији сарадње и обезбеђивању примене одлука савета родитеља установе и општинских савета родитеља; спровођењу стратешких одлука Министарства у установи, у складу са описом посла.

Задатак сарадника је да својим знањем и саветодавним и стручним радом обезбеди квалитетније остваривање неге, исхране, превентивно-здравствене и социјалне заштите.

Задатак других сарадника је да обезбеде остваривање и унапређивање квалитета васпитно-образовног рада.

**Образовање васпитача, стручних сарадника и сарадника**

**Члан 66**

Послове васпитача у установи може да обавља лице са стеченим одговарајућим високим образовањем на студијама првог степена, студијама другог степена, студијама у трајању од три године, вишим образовањем, односно са одговарајућим средњим образовањем, у складу са Законом и посебним законом.

Послове стручног сарадника може да обавља лице са одговарајућим високим образовањем на студијама другог степена мастер академске студије, специјалистичке академске студије или мастер струковне студије), односно на основним студијама у трајању од најмање четири године по прописима који су уређивали високо образовање до 10. септембра 2005. године, у складу са Законом и посебним законом.

Обавезно образовање лица из ст. 1. и 2. овог члана је образовање из психолошких, педагошких и методичких дисциплина стечено на високошколској установи у току студија или након дипломирања, од најмање 30 бодова, од којих најмање по шест бодова из психолошких, педагошких и методичких дисциплина и шест бодова праксе у установи, у складу са европским системом преноса бодова, у складу са Законом.

Образовање из става 3. овог члана није обавезно за лице са средњим образовањем - медицинску сестру - васпитача.

Послове сарадника може да обавља лице које има одговарајуће образовање прописано посебним законом.

**Услови за рад васпитача и стручног сарадника**

**Члан 67**

Послове васпитача и стручног сарадника може да обавља лице које има дозволу за рад - лиценцу.

Без лиценце послове васпитача и стручног сарадника може да обавља:

1. приправник;

2. лице које испуњава услове за васпитача и стручног сарадника, са радним стажом стеченим ван установе, под условима и на начин утврђеним за приправнике;

3. лице које је засновало радни однос на одређено време ради замене одсутног запосленог;

4. сарадник у предшколској установи;

Лице из става 2. тач. 1)-3) овог члана може да обавља послове васпитача и стручног сарадника без лиценце, најдуже две године од дана заснивања радног односа у установи.

 Поступак стицања, суспензије, одузимања лиценце, могућност рада у установи без лиценце и сва друга питања од значаја за остваривање овог услова прописана су Законом.

**Секретар установе**

**Члан 68**

Секретар се стара о законитости рада установе, указује директору и управном одбору на неправилности у раду; обавља управне послове; израђује опште и појединачне правне акте; обавља правне и друге послове за потребе установе; израђује уговоре које закључује установа; обавља правне послове у вези са статусним променама у установи; правне послове у вези са уписом деце; правне послове у вези са јавним набавкама, у сарадњи са финансијском службом установе; пружа стручну помоћ у вези са избором управног одбора; пружа стручну подршку и координира рад комисије за избор директора; прати прописе и о томе информише запослене; обавља друге послове по налогу директора.

Послове секретара може да обавља, лице које има образовање из правних наука из члана 140. став 1. Закона и дозволу за рад - лиценцу за секретара.

**Заснивање и престанак радног односа**

**Члан 69**

Лице може бити примљено у радни однос у установи под условима прописаним чланом 139. Закона.

Запосленом престаје радни однос са навршених 65 година живота и најмање 15 година стажа осигурања, ако се у току радног односа утврди да не испуњава услове из члана 139. Закона или ако одбије да се подвргне лекарском прегледу у надлежној здравственој установи на захтев директора.

Послове васпитача и стручног сарадника може да обавља приправник или приправник - стажиста, у складу са Законом.

Васпитач и стручни сарадник, са лиценцом или без лиценце дужан је да се стално усавршава ради успешнијег остваривања и унапређивања васпитно-образовног рада и стицања компетенција потребних за рад, у складу са Законом и на начин и по програму који прописује министар.

**Члан 70**

Пријем у радни однос врши се у складу са Законом.

Радни однос се заснива на неодређено, или одређено време, у складу са Законом.

Установа може да уговори пробни рад са васпитачем или стручним сарадником који има лиценцу и који се прима у радни однос на неодређено време, или, изузетно, у радни однос на одређено време. Правилником о организацији и систематизацији послова утврђују се радна места за која се уговара пробни рад.

**Пробни рад се обавља у складу са законом којим се уређује рад.**

**Члан 71**

Васпитачи и стручни сарадници имају норму свих облика непосредног рада са децом и других облика рада у складу са Законом и одговарајућим подзаконским актом, који прописује министар.

**Члан 72**

Радни однос запосленог у установи престаје у складу са законом, на основу решења директора.

**Члан 73**

На решење о остваривању права, обавеза и одговорности запослени има право на жалбу управном одбору, у року од осам дана од дана достављања решења директора.

Управни одбор дужан је да донесе одлуку по жалби у року од 15 дана од дана достављања жалбе.

Ако управни одбор не одлучи по жалби или запослени није задовољан другостепеном одлуком, може се обратити надлежном суду у року од 30 дана од дана истека рока за доношење решења, односно дана достављања решења.

**Одговорност запосленог и дисциплински поступак**

**Члан 74**

Запослени може да одговара за:

1) лакшу повреду радне обавезе утврђену овим статутом и законом;

2) тежу повреду радне обавезе прописану Законом;

3) повреду забране из чл. 110-113. Закона и

4) материјалну штету коју нанесе установи намерно или крајњом непажњом, у складу са законом.

**Члан 75**

Лакше повреде радних обавеза су:

1. неблаговремени долазак на посао и одлазак с посла пре истека радног времена или неоправдано или недозвољено напуштање радног места у току радног времена,

2. неоправдан изостанак с посла до два радна дана,

3. неоправдано пропуштање запосленог да у року од 24 часа обавести о спречености доласка на посао,

4. неоправдано неодржавање појединих облика васпитно-образовног рада,

5. неуредно вођење педагошке документације и евиденције,

6. непријављивање или неблаговремено пријављивање кварова на дидактичким средствима, апаратима, инсталацијама и другим средствима,

7. одбијање сарадње са другим радницима установе и непреношење радних искустава на друге млађе раднике и приправнике,

8. неуљудно или недолично понашање према другим запосленима, родитељима, ометање других запослених у раду,

9. обављање приватног посла за време рада,

10. необавештавање о пропустима у вези са заштитом на раду,

11. прикривање материјалне штете,

12. непридржавање одредаба закона и општих аката установе.

**Члан 76**

Теже повреде радне обавезе прописане су Законом.

**Члан 77**

Директор установе покреће и води дисциплински поступак, доноси решење и изриче меру у дисциплинском поступку против запосленог.

За лакше повреде из члана 77. овог статута може се изрећи писана опомена и новчана казна у висини од 20 одсто од једномесечног износа плате за месец у коме је одлука донета, у трајању до три месеца.

Запосленом који изврши повреду забране прописане чланом 112. Закона једанпут, изриче се новчана казна или привремено удаљење са рада три месеца.

Запосленом који изврши повреду забране прописане чл. 110, 111. и 113. Закона, односно који други пут изврши повреду забране прописане чланом 112. Закона, као и запосленом који учини повреду радне обавезе из члана 164. тач. 1)-7) Закона, изриче се мера престанка радног односа. Запосленим престаје радни однос од дана пријема коначног решења директора.

За повреду радне обавезе из члана 163. тач. 8)-18) Закона изриче се новчана казна или удаљење са рада у трајању до три месеца, а мера престанка радног односа уколико су наведене повреде учињене свесним нехатом, намерно или у циљу прибављања себи или другоме противправне имовинске користи.

Покретање и вођење дисциплинског поступка, изрицање мера, застарелост вођења поступка и сва друга питања којима се уређује дисциплинска одговорност запослених, уређују се Правилником о дисциплинској одговорности запослених, у складу са Законом.

**Члан 78**

Запослени се може привремено удаљити са рада због учињене повреде забране из чл. 110-113. Закона, и због учињене теже повреде радне обавезе из члана 164. тач. 1)-4), 6), 9) и 17), до окончања дисциплинског поступка, у складу са Законом и законом који уређује рад.

Са рада се привремено удаљује и васпитач и стручни сарадник коме је суспендована лиценца на основу члана 127. ст. 5. и 6. Закона, до укидања суспензије лиценце. Одлуку о удаљавању са рада доноси директор или управни одбор, ако то не учини директор.

**Пословна тајна**

**Члан 79**

Пословну тајну представљају исправе и подаци утврђени законом, овим статутом и другим општим актима установе, чије би саопштење неовлашћеном лицу било противно пословању установе и штетило интересима и пословном угледу установе, ако законом није другачије одређено.

Исправе и податке који су утврђени као пословна тајна могу правно заинтересованим лицима саопштити директор установе или лице кога он овласти.

**Члан 80**

Поред података који су законом проглашени за пословну тајну, пословном тајном сматрају се:

1) подаци о мерама и начину поступања за случај ванредних околности;

2) план физичког и техничког обезбеђења имовине и објекта установе;

3) други подаци и исправе које пословном тајном прогласи управни одбор.

**Члан 81**

Установа води евиденцију о деци, родитељима, односно другим законским заступницима и о запосленима, у складу са Законом и посебним законом.

Установа је руковалац података из става 1. овог члана и одговорна је за њихово прикупљање, употребу, ажурирање и чување, у складу са Законом, посебним законом и законом којим се уређује заштита података о личности.

**X Прелазне и завршне одредбе**

**Члан 82**

Статут установе се објављује на огласној табли установе или се на други начин чини доступним свим запосленим у установи.

Измене и допуне статута врше се на начин и по поступку прописаном за његово доношење.

**Члан 83**

На сва питања која нису уређена овим статутом, примењиваће се непосредно одредбе посебног закона, Закона, закона који уређује рад, колективних уговора и других прописа који уређују ову област.

**Члан 84**

Овај статут ступа на снагу осмог дана од дана његовог објављивања.

Ступањем на снагу овог статута престаје да важи статут установе усвојен на седници управног одбора од 20.11.2013. године број: 04-428/1.

У Гаџином Хану, дана 05.04.2018.. године

  ПРЕДСЕДНИК УПРАВНОГ ОДБОРА

Мирјана Цолић

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_